open-index/open-wikipedia-markdown huggingface dataset:
సుర్జీత్ సింగ్ బర్నాలా

**సుర్జీత్ సింగ్ బర్నాలా** (1925-2017) పంజాబ్కు చెందిన ప్రముఖ రాజకీయ నాయకుడు. పంజాబ్ మాజీ ముఖ్యమంత్రి. తమిళనాడు, ఆంధ్రప్రదేశ్, ఉత్తరాఖండ్, అండమాన్ నికోబార్ దీవుల మాజీ గవర్నరు, మాజీ కేంద్రమంత్రి కూడా.

## జీవితం
సుర్జీత్ సింగ్ హర్యానాలోని అతేలీ లోని ఒక ఉన్నత కుటుంబంలో జన్మించాడు. ఆయన తండ్రి ఒక న్యాయమూర్తి. 1946 లో బర్నాలా లక్నో విశ్వవిద్యాలయం నుంచి లా పూర్తి చేశాడు. 1942 లో లక్నోలో జరిగిన క్విట్ ఇండియా ఉద్యమంలో పాల్గొన్నాడు. తరువాత కొద్ది రోజులు న్యాయవాద వృత్తి కొనసాగించాడు. 1960 దశకం చివర్లో పూర్తిస్థాయి రాజకీయాల్లోకి ప్రవేశించి అకాలీ దళ్ పార్టీ శ్రేణుల్లో అంచెలంచెలుగా ఎదిగాడు. 1952 లో మొట్టమొదటి సారిగా ఎన్నికల్లో పోటీ చేసినా కేవలం నాలుగు ఓట్ల తేడాతో ఓడిపోయాడు.

## రాజకీయ ప్రస్థానం
బర్నాలా మొట్టమొదటిసారిగా 1969లో జస్టిస్ గుర్నామ్ సింగ్ ప్రభుత్వంలో విద్యాశాఖా మంత్రిగా పనిచేశాడు. అమృత్ సర్ లో గురునానక్ దేవ్ విశ్వవిద్యాలయాన్ని ఏర్పాటు చేయడంలో కీలకపాత్ర పోషించాడు. 1977 లో భారత పార్లమెంటుకు ఎన్నికై మొరార్జీ దేశాయ్ మంత్రివర్గంలో వ్యవసాయ శాఖా మంత్రిగా పనిచేశాడు.

శిరోమణి అకాలీ దళ్ అనే సిక్కు సాంప్రదాయ వాద పార్టీకి చెందిన బర్నాలా సెప్టెంబరు 29, 1985 నుంచి మే 11, 1987 వరకు పంజాబ్ ముఖ్యమంత్రిగా పనిచేశాడు. అప్పుడే పంజాబ్ లో *[[సిక్కు]]* మిలిటెంట్ ఉద్యమం చెలరేగింది. దాంతో అక్కడ రాష్ట్రపతి పాలన విధించారు.  తమిళనాడు, ఆంధ్రప్రదేశ్, ఉత్తరాఖండ్ రాష్ట్రాలకు ఆయన గవర్నరుగా పనిచేశారు.

## మరణం
చండీఘర్‌లోని పిజిఐఎంఈఆర్ ఆసుపత్రిలో చేరిన ఆయన 2017 జనవరి 14న తుదిశ్వాస విడిచారు.

## మూలాలు

వర్గం:ఆంధ్రప్రదేశ్ గవర్నర్లు
వర్గం:తమిళనాడు గవర్నర్లు
వర్గం:1925 జననాలు
వర్గం:పుదుచ్చేరి లెఫ్టినెంట్ గవర్నర్లు
ఆల్టర్నేటర్

**ఆల్టర్నేటర్** (**Alternator**) అనేది ఆల్టర్నేటింగ్ కరెంట్ రూపంలో యాంత్రిక శక్తిని విద్యుత్ శక్తిగా మార్చు ఒక విద్యుత్ జెనరేటర్. ఖర్చు, విధాన సౌలభ్యం కారణాల వల్ల, అత్యధిక ఆల్టర్నేటర్లందు ఒక స్థిరమైన అమెచూర్ తో ఒక తిరిగే అయస్కాంత క్షేత్రాన్ని ఉపయోగిస్తారు. ఆల్టర్నేటర్ అనేది ఒక యంత్రంగా నిర్వచించబడుతుంది, ఇది యాంత్రిక శక్తిని ఏకాంతర విద్యుత్ రూపంలో (ఒక నిర్ధిష్ట ఓల్టేజి పౌన:పున్యం వద్ద) రూపంలో విద్యుత్ శక్తిగా మారుస్తుంది. ఆల్టర్నేటర్లను సింక్రానమస్ జనరేటర్ లు అని కూడా అంటారు. 

ఆల్టర్నేటర్ సాధారణంగా **స్టాటర్**, **రోటార్, ** **ఎండ్ క్యాప్** బేరింగ్ తో తయారు చేయబడుతుంది.

**స్టాటర్** లో ఒక స్టాటర్ కోర్, వైర్-ర్యాప్డ్ వైండింగ్ లు, బేస్ ఈ పార్టులకు ఫిక్స్ చేయబడ్డ ఇతర స్ట్రక్చరల్ పార్టులు ఉంటాయి. ఆల్టర్నేటింగ్ కరెంట్ ఉత్పత్తి చేయడం అనేది స్టాటర్ విధి.

**రోటార్** లో రోటార్ కోర్ (లేదా పోల్, మాగ్నటిక్ చౌక్) వైండింగ్, రిటైనింగ్ రింగ్, సెంటర్ రింగ్, స్లైడింగ్ రింగ్, ఫ్యాన్ రొటేటింగ్ షాఫ్ట్ ఉంటాయి. రోటార్ విధి అయస్కాంత క్షేత్రాన్ని ఉత్పత్తి చేస్తుంది.

**జనరేటర్** స్టాటర్ రోటార్ లు బేరింగ్ ఎండ్ కవర్ ద్వారా జతచేయబడతాయి ( అసెంబుల్ ) చేయబడతాయి, తద్వారా రోటార్ స్టాటర్ లో రొటేట్ చేయబడుతుంది అయస్కాంత లైన్ ఆఫ్ ఫోర్స్ ని కట్ చేసే చలనాన్ని చేస్తుంది, తద్వారా ఇండక్టివ్ పొటెన్షియల్ జనరేట్ చేయబడుతుంది, ఇది కనెక్షన్ టెర్మినల్ ద్వారా బయటకు వస్తుంది ఇది వలయంలో కనెక్ట్ చేయబడుతుంది ఈ పక్రియ వలన విద్యుత్ ఉత్పత్తి చేయబడుతుంది.

విద్యుత్ పొటెన్షియల్ ప్రేరేపించడానికి అయస్కాంత బల రేఖను కత్తిరించడం విద్యుదయస్కాంత ప్రేరణ సూత్రాన్ని ఉపయోగించడమే ఆల్టర్నేటర్ సూత్రం, ప్రధాన మూవర్ యాంత్రిక శక్తిని విద్యుత్ శక్తి అవుట్ పుట్ గా మార్చడం.

## చరిత్ర
1820 ఆండ్రే-మేరీ ఆంపేర్ విద్యుత్ ప్రవాహం అయస్కాంత క్షేత్రాన్ని ప్రభావితం చేస్తుందని కనుగొన్నాడు. 

1831 మైఖేల్ ఫెరడే విద్యుదయస్కాంత ప్రేరణను కనుగొన్నాడు. 

1832 హిప్పోలైట్ పిక్సీ శాశ్వత అయస్కాంతంతో ప్రేరణను కనుగొన్నాడు ఇది మొదటి ప్రత్యామ్నాయ ప్రస్తుత జనరేటర్‌ను డిజైన్ చేస్తుంది. 

1866 వెర్నర్ సిమెన్స్ ఆచరణాత్మకంగా ఉపయోగించగల మొదటి జనరేటర్‌ను నిర్మించాడు .

ఫ్రెంచ్ హిప్పోలైట్ పిక్సీ నుండి వచ్చిన మొదటి ఆల్టర్నేటర్‌లో, గుర్రపుడెక్క అయస్కాంతం సిరీస్‌లో అనుసంధానించబడిన రెండు కాయిల్స్ ముందు తిరుగుతుంది . మారుతున్న మాగ్నెటిక్ ఫ్లక్స్ సాంద్రత కాయిల్స్‌లో ప్రత్యామ్నాయ వోల్టేజ్‌ను ప్రేరేపిస్తుంది.ఇది ప్రత్యామ్నాయ ప్రవాహాన్ని ప్రత్యక్ష ప్రవాహంగా మార్చింది .  కలెక్టర్లు కార్బన్ బ్రష్‌ల ద్వారా ప్రత్యక్ష కరెంట్ జనరేషన్ ఈ సూత్రం నేటికీ ప్రత్యక్ష కరెంట్ జనరేటర్లలో (డైనమోస్) ఉపయోగించబడుతుంది. 

## ఆల్టర్నేటర్ వాడకం
విద్యుత్ జనరేటర్లు : చాలా విద్యుత్ ఉత్పత్తి కేంద్రాలు సింక్రోనస్ యంత్రాలను వాటి జనరేటర్లుగా ఉపయోగిస్తాయి. ఈ జనరేటర్లను యుటిలిటీ గ్రిడ్‌కు అనుసంధానించడానికి సమకాలీకరణ పరిస్థితులు అవసరం. 

ఆటోమోటివ్ ఆల్టర్నేటర్లు : ఆధునిక వాహనం విద్యుత్ వ్యవస్థకు శక్తి ఆల్టర్నేటర్ నుండి ఉత్పత్తి అవుతుంది.1960 ల వరకు, ఆటోమొబైల్స్ DC డైనామో జనరేటర్లను కమ్యూటేటర్లతో ఉపయోగించేవి. చౌకైన సిలికాన్ డయోడ్ రెక్టిఫైయర్ల లభ్యతతో, ప్రత్యామ్నాయంగా ఆల్టర్నేటర్లుల ఉపయోగించారు.

## అనువర్తన ప్రాంతాలు
చిన్న హైడ్రోపవర్ ప్లాంట్లు

చిన్న గాలి టర్బైన్లు

అత్యవసర విద్యుత్ జనరేటర్లు (2.2 kW వరకు)

సైకిళ్ళు కొన్ని మోటార్ సైకిళ్లపై ఎసి ఆల్టర్నేటర్

## మూలాలు

వర్గం:విద్యుచ్ఛక్తి
ఆదిత్య చోప్రా

thumb|ఆదిత్య చోప్రా
**ఆదిత్య చోప్రా** (జననం 21 మే 1971) ప్రముఖ భారతీయ దర్శకుడు, నిర్మాత, స్ర్కీన్ రచయిత, బ్రాడ్ కాస్ట్ నిర్మాత, పంపణీదారు. ఈయన దర్శకత్వం వహించిన దిల్ వాలే దుల్హనియా లేజాయేంగే) (తెలుగులో ప్రేమించి పెళ్ళాడుతా (1995) ), మొహొబ్బతే (2000), రబ్ నే బనాదీ జోడీ (2008), బేఫికర్ (2016)  వంటి సినిమాలు బ్లాక్ బస్టర్ హిట్లుగా నిలిచాయి.

45ఏళ్ల చరిత్ర కలిగిన యశ్ రాజ్ ఫిలింస్ కు చైర్మన్ ఆదిత్య. ఆయన దర్శకత్వం వహించి, నిర్మించిన వీర్-జారా (2004), ఫనా (2006), బ్యాండ్ బాజా బారాత్ (2010), ఎక్ థా టైగర్ (2012), జబ్ తక్ హై జాన్ (2012), ధూమ్ 3 సిరీస్ లు (2004, 2006, 2013), సుల్తాన్ (2016) వంటి సినిమాలు కమర్షియల్ గానూ, విమర్శనాత్మకంగానూ హిట్ అయ్యాయి. కమర్షియల్ సినిమాలే కాక, కాబూల్ ఎక్స్ ప్రెస్ (2006), చక్ దే ఇండియా (2007), రాకెట్ సింగ్ (2009), దం లగే కే హైషా (2015), ఫ్యాన్ (2016) వంటి ఆఫ్ బీట్ సినిమాలు కూడా తీశారు ఆయన. దర్శకులు, నిర్మాతలు, రచయితల సారథ్యంలో నడిచే మోడల్ ఫిలిం స్టుడియోలకు తెర తీసిన మొట్టమొదటి భారతీయ నిర్మాత ఆదిత్య. ఎక్కువ నిర్మాణం, పోస్ట్-ప్రొడక్షన్ పనులన్నీ యశ్ రాజ్ ఫిలింస్ స్టుడియోలోనే జరిగిపోతాయి. దీనికి చీఫ్ ఎగ్జిక్యూటివ్ గా ఆదిత్య పనిచేస్తారు.  అతి ఎక్కువ సంవత్సరాలు ఆడిన దిల్ వాలే దుల్హనియా లేజాయేంగే సినిమా భారతీయ సినిమా రంగంలో రెండవ అతి ఎక్కువ వసూళ్ళు సాధించిన సినిమాగా నిలిచింది. దీనిని ఆదిత్య దర్శకత్వం వహించి, నిర్మించారు. ఈయన తీసిన వాటిలో 8 సినిమాలు 200కోట్లకు పైగా వసూళ్ళు సాధించాయి.

## తొలినాళ్ళ జీవితం, చదువు
యష్ చోప్రా, ప్రమీలా చోప్రాల పెద్ద కుమారుడు ఆదిత్య. ఆయన 21 మే 1971న జన్మించారు. బాంబే స్కాటిష్ స్కూల్ లో మాధ్యమిక విద్య పూర్తి చేశారు ఆయన. హస్సేరామ్ రిజుమల్ కాలేజ్ ఆఫ్ కామర్స్ అండ్  ఎకనామిక్స్ నుండి డిగ్రీ పట్టా పొందారు ఆదిత్య. 

## వివాహం, కుటుంబం
2009లో భార్య  పాయల్ ఖన్నాతో విడాకులు పొందారు ఆయన. 21 ఏప్రిల్ 2014న నటి రాణీ ముఖర్జీని ఇటలీ లో వివాహం చేసుకున్నారు ఆదిత్య. డిసెంబర్ 2015 లో వీరికి అదిరా చోప్రా అనే ఆడపిల్ల జన్మించింది.

## References

వర్గం:1971 జననాలు
వర్గం:జీవిస్తున్న ప్రజలు
సాగరిక క్షిపణి

**సాగరిక (K-15) ** జలాంతర్గామి నుంచి ప్రయోగించే  అణ్వాయుధ సామర్థ్యం గల బాలిస్టిక్ క్షిపణి. దీని పరిధి 750 కిలోమీటర్లు. ఇది కె క్షిపణి కుటుంబానికి చెందినది. భారత అణ్వాయుధ త్రయంలో ఇది ఒక భాగం. ప్రత్యర్థులపై ప్రతీకార దాడులకు ఇది ఉపయోగపడుతుంది.

## అభివృద్ధి
K-15 క్షిపణి అభివృద్ధి 1990 ల చివర్లో మొదలైంది. అరిహంత్ శ్రేణి జలాంతర్గాముల నుండి ప్రయోగించగల బాలిస్టిక్ క్షిపణిని తయారుచెయ్యడమే ఈ ప్రాజెక్టు లక్ష్యం. హైదరాబాదులోని డిఫెన్స్ రిసెర్చి అండ్ డెవలప్‌మెంట్ ఆర్గనైజేషన్ (DRDO) యొక్క క్షిపణి ప్రాంగణంలో దీన్ని తయారుచేసారు.

నీటి లోపలి నుండి ప్రయోగించగల క్షిపణి ప్రయోగ వేదిక, ప్రాజెక్ట్-420, ని తయారుచేసి పరీక్షల కోసం 2001 లో భారత నావికా దళానికి అందజేసారు. దీన్ని గుజరాత్ లోని హజీరాలో తయారుచేసారు. సాగరిక క్షిపణిని  అరిహంత్ జలాంతర్గామితో మేళవించి, నౌకాశ్రయ పరీక్షలు చెయ్యడం 2009 జూలై 26 న మొదలైంది.

2008 నాటికి క్షిపణిని 7 సార్లు విజయవంతంగా పరీక్షించారు. నాలుగు సార్లు దాని పూర్తి పరిధిని పరీక్షించారు. 2008 ఫిబ్రవరి 26 న విశాఖపట్నంతీరప్రాంతంలో సముద్రంలో 50 మీటర్ల లోతున ఒక పాంటూన్ నుండి పరీక్షించారు. 2008 నవంబరు 12 న భూమ్మీద నుండి ప్రయోగించగల  సాగరికను విజయవతంగా ప్రయోగించారు. 2012 మార్చి 11 న పూర్తి స్థాయి పరీక్ష జరిపారు. 2013 జనవరి 27 న 12 వది, చిట్టచివరిదీ  అయిన పరీక్షను జరిపారు. 'ఈ పరీక్ష అన్ని లక్ష్యాలను అత్యంత కచ్చితత్వంతో సాధించింది' అని DRDO డైరెక్టర్ జనరల్, వికె సరస్వత్ చెప్పాడు. ఆ తరువాత క్షిపణిని అరిహంత్ లో చేర్చడానికి ప్రయత్నాలు మొదయ్యాయి. 2015 నవంబరు 15 న ఆయుధాలు లేని డమ్మీ K-15 సాగరిక క్షిపణిని అరిహంత్ నుండి విజయవంతంగా పరీక్షించారు. 2015 డిసెంబరులో సాగరిక ఉత్పత్తి మొదలైందని వార్తలు వచ్చాయి.

## ఇవి కూడా చూడండి
* కె క్షిపణి కుటుంబం

## References

వర్గం:భారతీయ క్షిపణులు
కె క్షిపణి కుటుంబం

**కె క్షిపణి కుటుంబం** జలాంతర్గామి నుండి ప్రయోగించే బాలిస్టిక్ క్షిపణుల (SLBM) శ్రేణి. భారత్‌ యొక్క అణు ఎదురు దాడి (second strike) సామర్థ్యాన్ని, తద్వారా అణుదాడిని నిరోధించగల సామర్థ్యాన్నీ ఇనుమడింపజేసేదే ఈ శ్రేణి. ఈ క్షిపణుల గురించిన  సమాచారం రహస్యంగా ఉంచబడింది. కె-క్షిపణి కుటుంబాన్ని *బ్లాక్ ప్రాజెక్ట్*గా కూడా వర్ణిస్తారు. భారత్ స్వయంగా అభివృద్ధి చేసిన  ఈ క్షిపణులు మరింత వేగంగా, మరింత తేలికగా, మరింత మరుగుగా (stealth) ఉంటాయని భోగట్టా.

## ఈ శ్రేణి లోని క్షిపణులు



### కె-15 లేదా సాగరిక కె-15 క్షిపణీ

సాగరిక/కె-15 క్షిపణి, భూస్థిత శౌర్య క్షిపణి యొక్క జలాంతర్గామి రూపం. ఇది కె-4 క్షిపణుల కంటే తక్కువ పరిధి కలిగి ఉంటాయి. అరిహంత్ శ్రేణి జలాంతర్గాములలో వీటిని అమరుస్తారు.

సాగరికను హైదరాబాదు DRDO లోని క్షిపణి ప్రాంగణంలో అభివృద్ధి చేసారు. ఈ ప్రాంగణంలో డిఫెన్స్ రిసెర్చ్ అండ్ డెవలప్‌మెంట్ లాబొరేటరీస్ (DRDL), అడ్వాన్స్‌డ్ సిస్టమ్స్ లాబొరేటరీస్ (ASL), రిసెర్చ్ సెంటర్ ఇమారత్ (RCI) వంటి సంస్థలున్నాయి. క్షిపణి రూపకల్పన, అభివృద్ధి DRDL చేయగా, దీనికి అవసరమైన మోటార్లు, ప్రొపల్షన్ వ్యవస్థలను ASL అందించింది. ఏవియానిక్స్, కంట్రోల్ అండ్ గైడెన్స్ వ్యవస్థలను, ఇనర్షియల్ నేవిగేషన్ వ్యవస్థలనూ RCI తయారు చేసింది.

కె-15 బాలిస్టిక్ క్షిపణి పరిధి, వివిధ పేలోడ్లతో 700&nbsp; కిమీ నుండి 1,500&nbsp;కిమీ వరకు ఉంది. కచ్చితమైన మార్గనిర్దేశనం కోసం ఈ క్షిపణి నావిక్ ను వినియోగిస్తుంది.  సరిగ్గా అనుకున్న స్థలంలో దాడి చేసేందుకు అవసరమైన కచ్చితత్వం ఈ విధంగా లభిస్తుంది. 2013 జనవరి 28 న విశాఖపట్నం తీరం వద్ద సముద్రంలోపల దీని చిట్టచివరి పరీక్ష జరిగింది.

### కె-4 క్షిపణి

మాజీ రాష్ట్రపతి, అబ్దుల్ కలాం పేరు పెట్టిన కె-4, కె శ్రేణి ప్రాజెక్టులో తరువాతి ప్రముఖ క్షిపణి. 2010 జనవరిలో విశాఖపట్నం తీరం లోపల ఈ క్షిపణిని రహస్యంగా పరీక్షించారు. ఈ ప్రాజెక్టు అభివృద్ధికి సంబంధించిన విషయాలు పూర్తి రహస్యం. దీన్ని బ్లాక్ ప్రాజెక్టుగా వ్యవహరిస్తారు. ప్రాజెక్టు ఉనికి గురించి DRDO ఏనాడూ ధ్రువీకరించలేదు, తిరస్కరించనూ లేదు. కె-4, అగ్ని-5 యొక్క జలాంతర్గామి రూపమని కొన్ని వార్తలుండగా, అది అగ్ని-3 యొక్క జలాంతర్గామి రూపమని మరికొన్ని వార్తలున్నాయి. ఈ ప్రాజెక్టు లక్ష్యం భారత్ యొక్క అణు ఎదురు దాడి అవకాశాలను పెంచడమేనని DRDO శాస్త్రవేత్తలు చెప్పారు. మొత్తం 258 ప్రైవేటు సంస్థలు, 20 DRDO లాబరేటరీలు ఈ ప్రాజెక్టులో పాల్గొన్నాయి. ఈ క్షిపణిలో రెండు రకాలున్నాయని వార్తలు - 10 మీటర్ల పొడవుతో, 3,500&nbsp;కిమీ పరిధి కలిగినది, 12 మీటర్ల పొడవుతో 5,000&nbsp;కిమీ పరిధి కలిగినదీను. వీటిని అరిహంత్ శ్రేణి అణు జలాంతర్గాములలో మోహరిస్తారు. కె-4 తో భారత్, చైనా పాకిస్తాన్ రెండింటికీ ఏక కాలంలో గురి పెట్టగలదు. అరిహంత్ జలాంతర్గామి నాలుగు (10 మీ పొడవైన) కె-4లను లేదా 12 కె-15 లనూ మోహరించగలదు. కె-4 క్షిపణి అంతిమ రూపాన్ని 2014 మార్చి 24 న 30 మీటర్ల లోతున పరీక్షించారు. దీన్ని త్వరలో అరిహంత్‌లో మోహరిస్తారు.

### కె-5 క్షిపణి
కె-5 క్షిపణిని అరిహంత్ శ్రేణి జలాంతర్గాముల కోసం తయారు చేస్తున్నారు. ఇది ఘన ఇంధనంతో, 6000 కిమీ పరిధితో  ఒక టన్ను పేలోడు సామర్థ్యంతో ఉంటుందని భావిస్తున్నారు. అయితే ఈ ప్రాజెక్టు వివరాలు అత్యంత రహస్యం.

## విశిష్టత
కె శ్రేణి క్షిపణులు భారత అణు దాడి నిరోధక శక్తికి (న్యూక్లియర్ డిటరెన్స్) ఎంతో ప్రధానమైనవి. అవి అత్యంత ముఖ్యమైన అణు ఎదురు దాడి సామర్థ్యాన్ని పెంపొందించి, ఆసియాలో బలాల సంతులనాన్ని  భారత్ వైపు  మొగ్గేలా చేస్తాయి.

## ఇవి కూడా చూడండి
* క్షిపణి
* పృథ్వి క్షిపణులు
* అగ్ని క్షిపణులు

## మూలాలు


## ఇవి కూడా చదవవచ్చు
* 



వర్గం:భారతీయ క్షిపణులు
యష్ జోహార్

thumb|యష్ జోహార్
**యష్ జోహార్** (6 సెప్టెంబరు 1929&nbsp;– 26 జూన్ 2004) ప్రముఖ బాలీవుడ్ నిర్మాత. 1976లో ధర్మా ప్రొడక్షన్స్ అనే నిర్మాణ సంస్థను స్థాపించారు యష్. విలాసవంతమైన సెట్లకు, మంచి లొకేషన్లకు, భారతీయ సంప్రదాయాలకు విలువలకు ధర్మా ప్రొడక్షన్స్ సినిమాలు ప్రసిద్ధి.

## వ్యక్తిగత జీవితం
యష్ జోహార్ 1929, సెప్టెంబరు 6న పంజాబ్ లోని అమృత్ సర్ లో జన్మించారు. యష్ చోప్రా, బి.ఆర్.చోప్రాల సోదరి హీరో జోహార్ ను వివాహం చేసుకున్నారు ఆయన. వీరి కుమారుడు కరణ్ జోహార్ ప్రస్తుతం బాలీవుడ్ లో ప్రముఖ నిర్మాత అయ్యారు. కేన్సర్ తో పోరాడుతున్న యష్ 75 ఏళ్ళ వయసులో చెస్ట్ ఇన్ఫెక్షన్ తో  ముంబైలో జూన్ 26, 2004న మరణించారు. ఆయన మరణానంతరం  కుమారుడు కరణ్ ధర్మా ప్రొడక్షన్స్ ను చూసుకుంటున్నారు.

## సినిమా జీవితం
1952లో సునీల్ దత్ నిర్మాణ సంస్థ అజంత ఆర్ట్స్‌లో పనిచేశారు. యష్. ముఝే జానే దో, యే రాస్తే హై ప్యార్‌కే వంటి సినిమాలకు పనిచేశారు. ఆ తరువాత నిర్మాత దేవానంద్ తీసిన గైడ్ సినిమాకు నిర్మాణ బాధ్యతలు చేపట్టారు ఆయన. ఆ సినిమా పెద్ద హిట్ కావడంతో దేవానంద్ నిర్మాణ సంస్థ నవకేతన్ ఫిలింస్‌కు పనిచేయడం మొదలు పెట్టారు. యష్. జ్వెల్ థీఫ్, ప్రేమ్‌పూజారి, హరేరామా హరేకృష్ణ వంటి సినిమాలకు సహ నిర్మాణకత్వం వహించారు ఆయన.

### ధర్మ ప్రొడక్షన్స్‌ సంస్థలో భారీ విజయం పొందిన చిత్రాలు

1976లో, యష్ స్వంత నిర్మాణ సంస్థ ధర్మ ప్రొడక్షన్స్‌ను స్థాపించారు. రాజ్ ఖొస్లా దర్శకత్వంలో ఈ సంస్థ నిర్మించిన మొదటి చిత్రం దోస్తానా పెద్ద హిట్ అందుకుంది. 1980, 90 కాలంలో అగ్నిపథ్, గుంరాహ్, డూప్లికేట్ వంటి సినిమాలు నిర్మించారు యష్.

1998లో ఈ సంస్థ నిర్మించిన కుచ్‌కుచ్ హోతాహై సినిమా ఊహాతీతంగా భారీ హిట్ అయింది. షారుక్ ఖాన్, కాజోల్, రాణీముఖర్జీ నటించిన ఈ సినిమా ఆల్‌టైమ్ బ్లాక్‌బస్టర్ మాత్రమే కాక ఎన్నో అవార్డులను కొల్లగొట్టింది. ఫిలింఫేర్ అవార్డులు, లక్స్‌జీ సినీ అవార్డులు, సాన్‌సుయ్ వ్యుయర్స్ చాయిస్ అవార్డులు, బాలీవుడ్ మూవీ అవార్డులు, జాతీయ అవార్డులు వంటి ఎన్నో అవార్డులు గెలుచుకుందీ చిత్రం. యష్ కుమారుడు కరణ్ నిర్మించిన కభీకుషీ కభీగమ్ సినిమా కూడా అతి పెద్ద హిట్ గా నిలిచింది. షారుక్ ఖాన్, జుహీ చావ్లా, అజీజ్ మీర్జాలు కలసి 1999లో స్థాపించిన బాలీవుడ్ సినీ పంపణీ సంస్థ డ్రీమ్జ్‌అన్ లిమిటెడ్‌లో యష్‌కు కూడా భాగం ఉంది. ఈ సంస్థ నిలదొక్కుకునేందుకు జోహార్ కృషి చెప్పుకోదగ్గది. ఈ సంస్థ మొదటి సినిమా ఫిర్‌భీ దిల్‌హై హిందిస్థానీ నిర్మాణంలో ఆయన పాత్ర పెద్దదే.

కల్‌ హో నాహో యష్ ఆఖరి సినిమా. ఈ సినిమా కమర్షియల్ గా హిట్ కావడమే కాక, విమర్శకుల ప్రశంసలు కూడా పొందింది. ఆ సంవత్సరానికిగానూ బాలీవుడ్ లో రెండో అతి ఎక్కువ వసూళ్ళు సాధించిన చిత్రంగానూ, ఓవర్ సీస్ లో ఎక్కువ వసూళ్ళు సాధించిన చిత్రంగానూ నిలిచింది.

ఫిలిం ప్రొడ్యూసర్స్ గిల్డ్ ఆఫ్ ఇండియాలో యష్ సీనియర్ సభ్యుడు కూడా.

## ఆయన సినిమాల్లో కొన్ని..
* దోస్తానా (1981)
* దునియా (1984)
* మకద్దూర్ కా ఫైస్లా (1987)
* అగ్నిపథ్ (1990)
* గుమర్హ్ (1993)
* డూప్లికేట్ (1998)
* కుచ్ కుచ్ హోతా హై (1998)
* కభీ ఖుషీ కభీ గమ్ (2001)
* కల్ హో నా హో (2003)

## ఇవి కూడా చూడండి
* భారతీయ సినిమా
* పంజాబీ హిందువులు

## References


వర్గం:1929 జననాలు
వర్గం:2004 మరణాలు
గోవిందా (నటుడు)

**గోవిందా **ప్రముఖ భారతీయ నటుడు, హాస్యనటుడు, మాజీ రాజకీయ నాయకుడు.  గోవిందా  అసలు పేరు  **గోవింద్ అర్జున్ అహుజా. **మంచి  డ్యాన్సర్ గా కూడా ఇతను ప్రసిద్ధులు. 12 ఫిలింఫేర్ అవార్డు  నామినేషన్లు, ఒక ఫిలింఫేర్ స్పెషల్ అవార్డు, ఫిలింఫేర్ ఉత్తమ  హాస్యనటుడు, జీ సినీ అవార్డులు అందుకున్నారు. 2004  నుంచి  2009 వరకు ఎం.పిగా కూడా పనిచేశారు. 1986లో విడుదలైన ఇల్జామ్ ఆయన నటించిన  మొదటి  సినిమా. అతను 165 హిందీ సినిమాల్లో  నటించారు  గోవిందా 1999 జూన్ లో బిబిసి న్యూస్ నిర్వహించిన ఆన్ లైన్  పోల్ లో గోవిందా 10వ గ్రేటెస్ట్ స్టార్ ఆఫ్ స్టేజ్ ఆర్ స్క్రీన్ గా ఎన్నుకోబడ్డారు.

1980లలో గోవిందా ఫ్యామిలీ, డ్రామా, యాక్షన్, రొమాన్స్ వంటి అన్ని రకాల సినిమాల్లోనూ చేశారు. 80వ దశకం మొదట్లో యాక్షన్ హీరోగా చేసినా 90లలో మాత్రం హాస్య కథానాయకునిగా మారారు. సెకెండ్ ఇన్నింగ్స్  మొదలు పెట్టిన అమితాబ్, ఒకానొక సమయంలో తన సినిమాలన్ని వరుసగా పరాజయం పాలవ్వడంతో ఒక స్టార్ట్ బ్యాక్ కోసం గోవిందాతో కలసి సినిమా నటించారు.1992లో దివ్య భారతితో    కలసి నటించిన షోలా ఔర్ షబ్నమ్ సినిమాతో మొదటిసారిగా హాస్య కథానాయకుని అవతారం ఎత్తారు గోవిందా. ఆంఖే (1993), రాజా బాబు (1994), కూలీ నెం.1 (1995), హీరో నెం.1 (1997), హసీనా మాన్ జాయేగీ (1999) వంటి సినిమాల్లో నటించారాయన. మాన్ జాయేగా సినిమాలోని నటనకుగాను ఫిలింఫేర్ ఉత్తమ హాస్యనటుడు పురస్కారం, సాజన్ చలే ససురాల్ సినిమాకు ఫిలింఫేర్ స్పెషల్ అవార్డు అందుకున్నారు. గోవిందా. జాన్ సే ప్యారా(1992), ఆంఖే (1993), బడేమియా చోటేమియా (1998), అనారీ నెం.1 (1999) వంటి సినిమాల్లో ద్విపాత్రాభినయం చేశారు గోవిందా. ఒక్క హధ్ కర్ దీ ఆప్నే(2000)  సినిమాలోనే ఆరు పాత్రల్లో నటించారు అతను రాజు, అతని తల్లి, తండ్రి, చెల్లి, బామ్మ, తాతల పాత్రలు నటించారు గోవిందా.

2000వ దశకం మొదట్లో ఎన్నో పరాజయాలను చవి చూసిన గోవిందా, భగమ్ భాగ్(2006), పార్ట్ నర్(2007), లైఫ్ పార్ట్ నర్ (2009), రావన్ (2010) వంటి హిట్లను అందుకున్నారు. 2015లో మిథున్ చక్రవర్తి స్థానంలో జీ టివిలోని డాన్స్ రియాలిటీ షో డాన్స్ ఇండియా  డాన్స్ సూపర్ మామ్  సీజన్ 2 కి న్యాయనిర్ణేత అయ్యారు గోవిందా. ఈ షోకు మరే షోకూ రానన్ని టి.ఆర్.పి రేటింగులు వచ్చాయి. మహారాష్ట్ర లోని ఉత్తర ముంబై నియోజకవర్గం నుండి కాంగ్రెస్ తరఫున 2014లో ఎంపిగా ఎన్నికయ్యారు గోవిందా.

## తొలినాళ్ళ జీవితం
1963 21 డిసెంబరున పంజాబీ హిందూ కుటుంబంలో జన్మించారు గోవిందా. నటుడు అరుణ్ కుమార్ అహుజా, నటి, గాయకురాలు నిర్మలా దేవిల కుమారుడు గోవిందా. అరుణ్ కుమార్ పంజాబ్ కు చెందినవారు.  నిర్మలాదేవి సింధీ కుటుంబానికి చెందినవారు. ఔరత్ (1940) సినిమాలో నటించిన అరుణ్ ఆ సినిమా ద్వారా అప్పట్లో చాలా ప్రముఖులు. ఒక సినిమాను నిర్మించిన అరుణ్, ఆ సినిమా ఫ్లాప్  కావడంతో  అనారోగ్యం  పాలయ్యారు. ముంబైలోని  కార్టర్ రోడ్ లో ఒక పెద్ద  బంగ్లాలో నివసించే అరుణ్  కుటుంబం,  అతను అనారోగ్యం పాలవ్వడంతో ఉత్తర ముంబై సబ్ అర్బ్ లోని విరార్ కు మారిపోయారు.  ఆరుగురు సంతానంలో ఆఖరివాడు గోవిందా. గోవిందా ముద్దు పేరు "చీ చీ" అంటే చిటికెన్ వేలు అని పంజాబీ భాషలో అర్ధం. వారి ఇంట్లో పంజాబీ భాషే మాట్లాడుకుంటారు.

## మూలాలు

వర్గం:14వ లోక్‌సభ సభ్యులు
వర్గం:1963 జననాలు
వర్గం:జీవిస్తున్న ప్రజలు
పంజాబ్ ఆర్థిక వ్యవస్థ

thumb|పంజాబ్ లో ముఖ్య ప్రదేశాలు
పంజాబ్ లో అన్ని ప్రాంతాల మధ్య రోడ్డు, రైలు, విమాన మార్గం లాంటి రవాణా సౌకర్యాలున్నాయి. 1999-2000 గణాంకాల ప్రకారం అతి తక్కువ పేదరికం కలిగిఉన్న రాష్ట్రంగా భారత ప్రభుత్వం యొక్క పురస్కారాన్ని పొందింది.
ఎకనామిక్ అండ్ స్టాటిస్టికల్ ఆర్గనైజేషన్ (ESO) పంజాబ్ రాష్ట్ర ప్రభుత్వపు గణాంకాలను నమోదు చేస్తుంటుంది. వివిధ ఆర్థిక, సాంఘిక గణాంకాలను అవసరమైన వారికి అందజేస్తుంటుంది.

2008 లో ప్రపంచ వ్యాప్తంగా చేపట్టిన సర్వే ప్రకారం పంజాబ్ భారతదేశంలో అతి తక్కువ ఆహార కొరత కలిగిన రాష్ట్రం.

## వ్యవసాయం
పంజాబ్ అంటే ఐదు నదుల సంగమం అని అర్థం. ఇక్కడి నేలలు మంచి సారవంతమైనవి కావడంతో గోధుమలు బాగా పండిస్తారు. ఇంకా వరి, చెరకు, పండ్లు, కూరగాయలు కూడా బాగా పండిస్తారు. వ్యవసాయ రంగం పంజాబ్ యొక్క ఆర్థిక వ్యవస్థలో ప్రధాన పాత్ర పోషిస్తున్నది.
## పరిశ్రమలు
పంజాబ్ లో పరిశ్రమలు కూడా వ్యవసాయాధారితమైనవి. మిగతా రాష్ట్రాలతో పోలిస్తే ఇక్కడి పారిశ్రామిక ఉత్పత్తి తక్కువగా ఉన్నప్పటికీ చిన్న చిన్న పరిశ్రమలు ఎక్కువగా ఉన్నాయి. రాష్ట్రానికి ప్రముఖ పారిశ్రామిక నగరాలైన జలంధర్, అమృత్ సర్, లూథియానా, పటియాలా, బటిండా మొదలైన నగరాల నుండి ఆదాయం వస్తుంది.

## వస్త్ర పరిశ్రమ
పంజాబ్ లో నాణ్యమైన ప్రత్తి ఉత్పత్తి అవుతుంది. అయితే దానిని నూలుగా మార్చడంలో మాత్రం వెనుకబడి ఉంది. అక్కడ నూలు ఉత్పత్తి దేశ ఉత్పత్తిలో 1.5 శాతం మాత్రమే. అబోహర్, మాలౌత్, ఫగ్వారా, అమృత్ సర్, ఖరార్, మొహాలీ లలో నూలు మిల్లులు ఉన్నాయి. 
## విద్యుత్తు
రాష్ట్రానికి మొత్తం విద్యుత్తును పి.ఎస్.పి.సి.ఎల్ స్వంత థర్మల్ ప్లాంట్లు అందిస్తున్నాయి. అవి: అ.) 1260ఎం.డబ్య్లూ గురు గోబింద్ సింగ్ సూపర్ థర్మల్ ప్లాంట్, రోపర్, ఆ.) 440ఎం.డబ్య్లూ గురు నానక్ దేవ్ థర్మల్ ప్లాంట్, భతిండా, ఇ.) 920ఎం.డబ్ల్యూ గురు హరిగోబింద్ థర్మల్ ప్లాంట్, లెహ్రా మొహొబ్బత్, దాని స్వంత హైడ్రో పవర్ ప్లాంట్లు: 1.)110ఎం.డబ్ల్యూ షనన్ పవర్ హౌస్, జోగిందర్ నగర్, 2.) 600ఎం.డబ్ల్యూ రంజిత్ సాగర్ డ్యాం, షాహ్ పర్ కందీ, 3.)91.35ఎం.డబ్ల్యూ యుబిడిసి పవర్ హౌసెస్, 4.) 207ఎం.డబ్ల్యూ ముకేరియన్ హైడెల్ ప్రాజెక్టు, 5.) 134ఎం.డబ్ల్యూ ఆనంద్ పూర్ సాహిబ్ హైడెల్ చానెల్, 6.) మినీ & మాక్రో హైడ్రో పవర్ ప్లాంట్స్, సిర్హింద్ కెనాల్, మరికొన్ని ప్రాజెక్టులు ఉన్నాయి.

సాధారణ పూల్ ప్రాజెక్టులు భాక్రానంగల్ కాంప్లెక్స్, దేహర్ పవర్ ప్లాంట్, పోంగ్ పవర్ ప్లాంట్లలో ఉన్నాయి. పంజాబ్ కు 51శాతం విద్యుత్తు భాక్రానంగల్ కాంప్లెక్స్ నుండీ, 48శాతం పోంగ్ ప్రాజెక్ట్ నుండి వస్తున్నాయి.

### సాధారణ పూల్ ప్రాజెక్టులు
* భాక్రానంగల్ కాంప్లెక్స్
* అప్పర్ బరి డోబ్ కెనాల్ సిస్టం
* షనాహ్ పవర్ హౌస్

## మూలాలు

వర్గం:ఆర్థిక వ్యవస్థ
వర్గం:పంజాబ్
ఎలక్ట్రిక్ జనరేటర్

alt=జనరేటర్ పనిచేయు విధానం |కుడి|300x300px|ఎసి వోల్టేజ్ (క్రాంక్ ఇరుసుపై స్లిప్ రింగులు)
విద్యుత్తు ఉత్పత్తిలో **ఎలక్ట్రిక్ జనరేటర్** (**Electric generator**) అనగా బాహ్య విద్యుద్వలయంలో ఉపయోగం కోసం యాంత్రిక శక్తిని విద్యుత్ శక్తిగా మార్చు ఒక యంత్రం.జనరేటర్ అంటే సాధారణంగా విద్యుత్ శక్తిని తయారు చేసే యంత్రం. ఇది అయస్కాంత క్షేత్రం లోపల స్పిన్నింగ్ తో తీగలతో జనరేటర్ హెడ్ కలిగి ఉంటుంది. ఫలితంగా విద్యుత్ అయస్కాంత ప్రేరణ తీగల గుండా విద్యుత్ ప్రవహించడానికి దోహదపడుతుంది. ఎలక్ట్రిక్ జనరేటర్ అనేది ఎలక్ట్రానిక్ ఉపకరణం, ఇది యాంత్రిక శక్తిని విద్యుత్ శక్తిగా మారుస్తుంది.  ఈ యాంత్రిక శక్తి యొక్క మూలాలు ఆవిరి టర్బైన్, గ్యాస్ టర్బైన్, విండ్ టర్బైన్లు, హ్యాండ్ క్రాంక్స్ కావచ్చు .  పెద్దవి ఇంజిన్‌కు అనుసంధానించబడి ఉన్నాయి. అతిపెద్దవి ఆవిరి టర్బైన్ లేదా జలవిద్యుత్ శక్తిని ఉపయోగిస్తాయి. కొందరు పవన శక్తిని ఉపయోగిస్తున్నారు. ఏది మలుపు తిరిగినా, జనరేటర్ ఈ శక్తిని విద్యుత్ శక్తిగా మారుస్తుంది. ఎలక్ట్రికల్ జనరేటర్లు ఎలక్ట్రిక్ పవర్ గ్రిడ్లకు అవసరమైన  శక్తిని అందిస్తాయి.ప్రస్తుత జనరేటర్లుఇది 1831 లో మైఖేల్ ఫెరడే కనుగొన్న విద్యుదయస్కాంత ప్రేరణ సూత్రం మీద ఆధారపడి పనిచేస్తాయి .ఇందులో సాధారణముగా ఒక కండక్టర్ కాయిల్ (ఒక రాగి కాయిల్ దృడంగా కట్టబడిన  ఒక మెటల్ కోర్ ) గుర్రపుడెక్క రకం అయస్కాంతం యొక్క ధ్రువాల మధ్య వేగంగా తిరుగుతుంది. కండక్టర్ కాయిల్‌తో పాటు దాని కోర్‌ను ఆర్మేచర్ అంటారు. ఆర్మేచర్ మోటారు వంటి యాంత్రిక శక్తి వనరు యొక్క షాఫ్ట్కు అనుసంధానించబడి తిప్పబడుతుంది.కాయిల్ తిరిగేటప్పుడు, ఇది అయస్కాంతం యొక్క రెండు ధ్రువాల మధ్య ఉండే అయస్కాంత క్షేత్రాన్ని కత్తిరిస్తుంది. అయస్కాంత క్షేత్రం కండక్టర్‌లోని ఎలక్ట్రాన్‌లతో జోక్యం చేసుకుని దాని లోపల విద్యుత్ ప్రవాహాన్ని ప్రేరేపిస్తుంది.

**ఎలక్ట్రిక్  జనరేటర్ల యొక్క ఫీచర్లు**

పవర్: విస్త్రృత శ్రేణి పవర్ అవుట్ పుట్ కెపాసిటీ కలిగిన ఎలక్ట్రిక్ జనరేటర్ లు తక్షణం లభ్యం అవుతాయి. తక్కువ, అధిక పవర్ ఆవశ్యకతలను మ్యాచింగ్ పవర్ అవుట్ పుట్ తోసరిపోయే ఎలక్ట్రిక్ జనరేటర్ ఎంచుకోవడం ద్వారా  విద్యుత్ శక్తి పొందవచ్చు.

ఇంధనం: ఎలక్ట్రిక్ జనరేటర్లకు డీజిల్, పెట్రోల్, నేచురల్ గ్యాస్, ఎల్‌పిజి మొదలైన బహుళ ఇంధన ఎంపికలు అందుబాటులో ఉన్నాయి.

పోర్టబిలిటీ: మార్కెట్లో జనరేటర్లు అందుబాటులో ఉన్నాయి, వాటిలో చక్రాలు లేదా హ్యాండిల్స్ అమర్చబడి ఉంటాయి, తద్వారా వాటిని ఒక ప్రదేశం నుండి మరొక ప్రదేశానికి సులభంగా తరలించవచ్చు

శబ్దం: కొన్ని జనరేటర్ మోడళ్లలో శబ్దం తగ్గించే సాంకేతికత ఉంది, ఇది శబ్ద కాలుష్య సమస్యలు లేకుండా వాటిని దగ్గరగా ఉంచడానికి అనుమతిస్తుంది.

వర్గం:విద్యుత్తు ఉత్పాదకాలు
వర్గం:విద్యుచ్ఛక్తి
ఫతే సింగ్

**ఫతే సింగ్** (1911 అక్టోబరు 27 - 1972 అక్టోబరు 30) భారత సిక్ఖు మత, రాజకీయ నాయకుడు. పంజాబీ సుబా ఉద్యమంలో కీలకమైన వ్యక్తి. ఆయన అనుచరులు గౌరవంతో సంత్ ఫతే సింగ్ అని పిలుచుకుంటూంటారు.
## తొలినాళ్ళు
పంజాబ్కు చెందిన బతిందా జిల్లాలోని బడియలాకు చెందిన చెన్నన్ సింగ్ కుమారుడు ఫతే సింగ్. ఆయనకు పాఠశాల విద్య అభ్యసించకున్నా 13వ ఏట పంజాబీ భాష అభ్యసించడం ప్రారంభించారు. సిక్ఖు మత సాహిత్యంపై లోతైన అభినివేశం కలిగి ఉండడంతో ఇషార్ సింగ్ అనే సిక్ఖు పండితుని వద్ద సహాయకునిగానూ, విద్యార్థిగానూ ఉంచారు.

## మూలాలు
హిమాంశ్ కోహ్లీ

[alt=హిమాంశ్ [కోహ్లీ|thumb|హిమాంశ్ కోహ్లీ]]
**హిమాంశ్ [[కోహ్లీ]]** (జననం 1989 నవంబరు 3  ఢిల్లీకి చెందిన ప్రముఖ భారతీయ నటుడు. హిందీ సీరియల్ హమ్సే హై లైఫ్ లోని రాఘవ్ ఒబెరాయ్ పాత్ర ద్వారా దేశవ్యాప్తంగా ప్రసిద్ధి చెందారు కోహ్లీ. జనవరి 2014న విడుదలైన యారియాన్ సినిమాతో బాలీవుడ్ తెరంగేట్రం చేశాడు.

## తొలినాళ్ల జీవితం
పంజాబీ హిందూ కుటుంబం లో పుట్టిన కోహ్లీ ఢిల్లీ పెరిగాడు. తండ్రి విపిన్ కోహ్లీ,  తల్లి నీరూ కోహ్లీ. ఢిల్లీలోని కె.ఆర్.మంగళం వరల్డ్ స్కూల్ లో చదువుకున్నాడు.  ఎమిటీ విశ్వవిద్యాలయం నుండి మాస్ మీడియాలో డిగ్రీ పట్టా పుచ్చుకున్నాడు. 

## జీవిత గమనం
మే 2011 నుండు జూలై 2011 వరకు ఢిల్లీ లోని రేడియో మిర్చి లో రేడియో జాకీగా పచిచేశారు. చానల్ వి లోని  డైలీ సీరియల్ హమ్సే హై లైఫ్  సినిమాలో  రాఘవ్  ఒబెరాయ్  పాత్రలో నటించారు.  2011 సెప్టెంబరు 5 నుండి 2012 జూన్ 12 వరకు ఆ సీరియల్ లో పనిచేసి, సినిమా అవకాశం వచ్చిన కారణంగా సీరియల్ ను వదిలేశారు. కానీ చివరి ఎపిసోడ్ల కోసం నవంబరు 2012లో తిరిగి ఆ సీరియల్ లో నటించాడు.2012 మే లో దర్శకుడు దివ్య కుమార్ యారియాన్ సినిమా కోసం హీరోగా హిమాంశ్ ను ఎంపిక చేశారు. 2014 జనవరి 10న సినిమా విడుదలైంది.2015 జనవరి లో అభి నహీతో కభీ నహీ సినిమాలో హీరోగా ఎంపికయ్యారు హిమాంశ్. ఆ తరువాత జీనా ఇసీ కా నాం హై, స్వీటీ దేసీ వెడ్స్ ఎన్.ఆర్.ఐ సినిమాలకు కూడా సైన్ చేశారు ఆయన. 2016 లో అభీ నహీతో కభీ నహీ సినిమా విడుదల అవుతుంది.
## సినిమాలు

## టెలివిజన్
* హమ్సే హై లైఫ్ సీరియల్ లో రాఘవ్ పాత్ర
## మూలాలు

వర్గం:జీవిస్తున్న ప్రజలు
వర్గం:నటులు
వర్గం:సినిమా నటులు
వర్గం:బాలీవుడ్
డేవిడ్ ధావన్

**డేవిడ్ ధావన్ ** (జననం 1955 ఆగస్టు 16) ప్రముఖ భారతీయ దర్శకుడు. ఆయన అసలు పేరు రాజిందర్ ధావన్. పూణె లోని ఫిలిం  అండ్ టెలివిజన్ ఇన్స్టిట్యూట్ ఆఫ్ ఇండియాలో నటన నేర్చుకునేందుకు ప్రయత్నించి, ఎడిటింగ్ నేర్చుకున్నారు.

## తొలినాళ్ళ జీవితం
డేవిడ్ పంజాబ్ అగర్తలలోని పంజాబీ హిందూ కుటుంబంలో జన్మించారు.  తన తండ్రి యూకో బ్యాంక్ మేనేజర్ కావడంతో వారి కుటుంబ కాన్పూర్ కు ట్రాన్స్ ఫర్ పై వెళ్ళింది. 12వ తరగతి వరకు క్రైస్ట్ చర్చ్ కళాశాలలోనే చదువుకున్నారు. ఆ తరువాత పుణే లోని ఫిలిం ఇన్స్టిట్యూట్ లో నటన నేర్చుకునేందుకు చేరారు. కానీ సతీష్ షా, సురేష్ ఒబెరాయ్ వంటి వారిని చూసి, నటన తన వల్ల అవ్వదని భావించి, ఎడిటింగ్ నేర్చుకున్నారు డేవిడ్.

## కెరీర్
దర్శకత్వంలోకి రాకముందు ధావన్ ఎడిటర్ గా తన కెరీర్ ను మొదలు పెట్టారు. కామెడీ సినిమాలు దర్శకత్వం చేయడంలో సిద్ధహస్తుడు ఆయన. 1993లో విడుదలైన ఆంఖే ఆయన కెరీర్ లోనే అతి పెద్ద హిట్. పార్టనర్ (2007) సినిమా కూడా మంచి విజయం సాధించింది.

ఆసియా ఫిలిం & టెలివిజన్ అకాడమీ, ఆసియా స్కూల్ ఆఫ్ మీడియా స్టడీస్ బోర్డలలో డేవిడ్ సభ్యునిగా ఉన్నారు. ఆసియా స్కూల్ ఆఫ్ మీడియా స్టడీస్ నుండి సందీప్ మార్వా ధావన్ కు అకాడమీ అవార్డు ఇచ్చి గౌరవించారు. 2008లో స్టార్ ప్లస్ లో వచ్చే నచ్ బలియా 3 లోనూ, హన్స్ బలియా షోలలోనూ న్యాయ నిర్ణేతగా వ్యవహరించారు ఆయన.

### గోవిందా తో కలసి..
గోవిందా తో ఎన్నో సినిమాలు తీశారు డేవిడ్. తాకత్వర్ (1989) వీరీ కాంబినేషన్ లో మొదటి సినిమా. వీరిద్దరూ దాదాపు 17  కామెడీ సినిమాలు చేశారు. తాకత్వర్ (1989), స్వర్గ్ (1990), షోలాఔర్ షబ్నమ్ (1992), ఆంఖే (1993), రాజా బాబు (1996), కూలీ నెం.1 (1995), సాజన్ చలే ససురాల్ (1996), బనారసీబాబు (1997), దీవానా మస్తానా (1997), హీరో నెం.1 (1997), బడే మియాన్ చోటే మియాన్ (1998), హసీనా మాన్ జాయేగి (1999), కున్వారా (2000), జోడి నెం.1 (2001), ఏక్ ఔర్ ఏఖ్ గ్యారాహ్ (2003), పార్ట్ నర్ (2007),  డు నాట్ డిస్టర్బ్ (2009) సినిమాలు వీరి కాంబినేషన్లో వచ్చాయి. ఇందులో పార్ట్ నర్ సినిమాలో సల్మాన్ ఖాన్ కూడా నటించారు. ఈ సినిమా 300 మిలియన్లు వసూలు చేసింది.* *అదే సంవత్సరంలో  ధావన్ ను, గోవిందాను తన షో 10 కా దమ్ కు అతిధులుగా పిలిచారు సల్మాన్. 

## వ్యక్తిగత జీవితం
ధావన్ భార్య కరుణ.   వీరికి ఇద్దరు కుమారులు రోహిత్ ధావన్, వరుణ్ ధావన్. నటుడు అనిల్ ధావన్ డేవిడ్ సోదరుడు. అతని మేనల్లుడు సిద్దార్ధ్ ధావన్ కూడా నటుడే.
## సినిమాలు

## అవార్డులు, నామినేషన్లు

## మూలాలు

వర్గం:1960 జననాలు
వర్గం:భారతీయ సినిమా దర్శకులు
వర్గం:జీవిస్తున్న ప్రజలు
చాందీపూర్

thumb|చాందీపూర్ బీచిలో సూర్యాస్తమయం
**చాందీపూర్ **ను** చాందీపూర్-ఆన్-సీ** అని కూడా అంటారు. ఒరిస్సా (ఒడిషా), బాలేశ్వర్ (బాలెసోర్) జిల్లాలోని ఓ చిన్న సముద్ర తీర రిసార్టు. బాలేశ్వర్ రైల్వే స్టేషన్ నుండి 16 కిమీ దూరంలో ఉంటుంది. 

చాందీపూర్‌కు ఒక విశిష్టత ఉంది - భారత్ తయారుచేసిన క్షిపణులు దాదాపుగా అన్నిటినీ పరీక్షించేది ఇక్కడే.

చాందీపూర్‌కు మరో విశిష్టత ఉంది - ఆటూ పోట్ల సమయాల్లో సముద్రం వెనక్కు వెళ్ళి మళ్ళీ ముందుకు వస్తూ ఉంటుంది. ఆటు/పాటు సమయంలో సముద్రం 5 కి.మీ. వెనక్కి వెళ్తుంది. మళ్ళీ పోటు సమయంలో మామూలుగా వస్తుంది. అంటే, చూస్తూండగానే రోజుకు ఒకసారి సముద్రం అదృశ్యమై మళ్ళీ ప్రత్యక్షమౌతుందన్నమాట. దీనివల్ల ఈ బీచి జీవవైవిధ్యానికి ఆలవాలమైంది. బీచి దగ్గరలో మిర్జాపూర్ వద్ద బుద్ధ బలంగా నది సంగమం వద్ద గుర్రపునాడా పీత దొరుకుతుంది. ఇదొక చక్కని పిక్నిక్ స్థలం.  ఒరిస్సా పర్యాటక సంస్థ వారి పాంథనివాస్ ఒకటి ఇక్కడ ఉంది.
thumb|ఆటు/పాటు సమయంలో చాందీపూర్ బీచి

## భౌగోళికం
చాందీపూర్ . వద్ద ఉంది. సముద్రమట్టం నుండి దాని సగటు ఎత్తు 3 మీ. గ్రామ వైశాల్యం 51.33 ఎకరాలు.

### సాధారణ భారతీయ వాతావరణం
వేసవిలో ఉష్ణోగ్రత 25-40 సెల్సియస్ డిగ్రీల దాకా ఉంటుంది. చాందీపూర్ సందర్శనకు నవంబరు-మార్చి సరైన సమయం.

## సైన్యం
భారత సైన్యపు సమీకృత పరీక్షా శ్రేణి -Integrated Test Range (ITR) ను చాందీపూర్‌కు దక్షిణంగా 70 కిమీ దూరంలో ఉన్న అబ్దుల్ కలాం ద్వీపం వద్ద (గతంలో దీన్ని వీలర్ ఐలాండ్ అనేవారు)  ITR ను స్థాపించారు. అనేక క్షిపణులను -ఆకాశ్, శౌర్య లతో సహా -ఇక్కడే పరీక్షించారు, అగ్ని, పృథ్వి బాలిస్టిక్  క్షిపణులు, బరాక్-8 క్షిపణి కూడా ఇక్కడే  పరీక్షించారు. .

## రవాణా సౌకర్యం
బాలేశ్వర్ దాకా రైల్లో వెళ్ళి, అక్కడి నుండి బస్సు, ఆటో లేదా ట్యాక్సీ ద్వారా చాందీపూర్ చేరుకోవచ్చు. బాలేశ్వర్ నేషనల్ హైవే 5 పై ఉంది.

ఇక్కడ ప్రధానంగా చూడదగ్గ స్థలాలు: దేవ్‌కుండ్ జలపాతం, పంచలింగేశ్వర్, క్షీరచోర గోపీనాథ దేవాలయం, చాందీపూర్ బీచి, నీలగిరి జగన్నాథ దేవాలయం.

## ఆహారం
అనేక రకాల సముద్రాహారం ఇక్కడ దొరుకుతుంది. చేప ఇక్కడ బాగా చవక. ఒరియా బెంగాలీ వంటకాలు బాగా దొరుకుతాయి.

## మూలాలు వనరులు

వర్గం:భారతీయ క్షిపణులు
పంజాబీ భథీ

**పంజాబీ భథీ**() అనేది పంజాబ్ ప్రాంతంలో ఉపయోగించే ఒకరకమైన వంట చేసుకునే పరికరము. 
## రూపకల్పన
సాంప్రదాయమైన పంజాబీ భథీ అనే వంట  చేసుకునే పరికరాన్ని ఈ రకముగా తయారుచేస్తారు.  ముందుగా మట్టిలో ఒక గుంత తవ్వుతారు తరువాత ఒక గుండ్రటి ఆకారంలో ఉన్న గోట్టాన్ని పొగ బయిటకు పోవడానికి దూరంగా అమర్చుతారు. రంద్రము చుట్టు ఇరువైపుల మట్టితో అలుకుతారు. తరువాత నేలకు కొంత ఎత్తులో గుండ్రముగా ఒక గోడను కడతారు. భథీకు ఒకవైపు మంట పెట్టడానికి అవసరమయ్యే పుల్లలు, వెదురు, ఆకులు పెట్టడానికి రంధ్రం పెడతారు.భథీకు పై భాగంలో ఖాళీ పెడతారు కాని దాన్ని ఒక లోహపు దాకతో మూసి ఉంచి అధిక వేడి ఉత్పత్తి కావడానికి ఇసుకతో నింపి ఊంచుతారు.

## ఉపయోగాలు
పంజాబ్ వంటకాలైన గోదుమలు, జొన్నలు దీని మీద వండితే అధిక రుచి సంతరించుకుంటాయి. అలా వండిన వాటిని బెల్లం పాకంలో కలుపుతారు.పూర్వం పంజాబ్లోని ప్రతి ఇంట్లో ఈ భథీలు ఉండేవి

## ఇతర ప్రదేశాల్లో వీటి వాడకం
రాజస్థాన్, పంజాబ్ ప్రాంతాల్లో ఎక్కువగా వీటిని వాడతారు.

రాజస్థాన్ ప్రాంతంలో ఎక్కువగా బార్లీ గింజల్ని వండటానికి వీటిని ఉపయోగిస్తారు. ఈ భథీ లోపల గిన్నెలను పెట్టి వాటిలో బార్లీ గింజల్ని పెట్టి, పైన మూత పెట్టి వండుతారు.

భథీల్లో మరో రకం కూడా ఉంటాయి. పెద్ద మొత్తంలో వండేందుకు పెనం వంటి, పైన మూతలు లేని భథీలు ఉంటాయి.

## మూలాలు
పంజాబీ తండూర్

**పంజాబీ తండూర్** (Gurmukhī:ਤੰਦੂਰ; Shahmukhi:تندور) అనేది పంజాబ్లో వంట తయారు చేయడానికి ఉపయెగించే ఒక మట్టితో తయారు చేయబడ్డ పాత్ర.

## తయారీ
దీనిని ప్రత్యేకమైన మట్టితో తయారు చేస్తారు. గోళాకారంగానూ నిలువుగానూ ఉండే వీటిని పంజాబ్ లోని గ్రామాలలో సాంప్రదాయ వంటకాలకు వాడుతారు. ఈ తండూర్లను నేలలో అతికించేస్తారు. కర్రలు, చెక్కలు, బొగ్గులతో అందులో మంట వేస్తారు. దాదాపు 480 డిగ్రీలు కూడా మండగలవు వీటిలో. కొన్ని రకాల పంజాబీ తండూర్లు నేలకు ఎత్తులో కూడా ఉంటాయి. కొన్ని గ్రామాలలో గ్రామ మొత్తానికి ఉమ్మడి తండూర్లు కూడా కలిగి ఉంటారు.

సింధు లోయ నాగరికత ప్రదేశాల్లో ఈ పంజాబీ తండూర్ల అవశేషాలు కూడా దొరికాయి. అవిభాజ్య పంజాబ్‌లో కూడా ఈ పంజాబీ తందూర్లను వాడేవారు.

## ఉపయోగాలు
* పంజాబ్ లోని ప్రతి ఇంట్లో, పెరట్లో రోటీలు, నాన్లు తయారుచేయడంకోసం వీటిని ఉపయోగిస్తారు
* ఈ తండూర్లను తందూరీ కోడిమాంసం తయారీలో ఉపయోగిస్తారు.

పంజాబీ సంస్కృతిలో కూడా ఈ తండూర్లు భాగమైపోయాయి. ఈ సామూహిక తండూర్ల వద్ద కూర్చొని ఎన్నో జానపద పాటలకు ప్రాణం పోశారు పంజాబీ పడుచులు.

భారత విభజన తరువాత ఇతర ప్రదేశాల్లో స్థిరపడిన పంజాబీల ద్వారా ఈ తండూర్లు భారతదేశంలోని ఇతర రాష్ట్రాలకు పరిచయమయ్యాయి.
## తండూర్ కీ, భథికి తేడా
తండూర్ మట్టి, ఇటుకలతో తయారు చేస్తారు. ఒక వైపు ఓపెన్ గా ఉండి, దాంట్లో పదార్ధాలను వండుతారు. కాని భథి పైన ఎదైనా లోహంతో తయారు చేసిన మూత ఉంచి వండుతారు. భథి నుంచి పొగ వేరే సిలిండర్ వంటి దాని నుండి బైటకు వస్తుంది.

కొన్ని భథిలపై మట్టితో శాశ్వతంగా కప్పేస్తారు. వాటిని భట్టీలు అంటారు. వీటిని ఎక్కువగా రాజస్థాన్ లో వాడతారు. ఎక్కువ మోతాదులో వండాలంటే ఈ భథిలపై అసలు మూతే ఉంచరు.

## మూలాలు

వర్గం:పంజాబ్ సంస్కృతి
ఆవత్ పౌని

**ఆవత్ పౌని** () is a అనేది పంజాబ్ సంక్రాంతి వంటిది.ఆవత్ పౌనిలో అనేక మంది రైతులు అంతా సమూహంగా కూడి వైశాఖ మాసంలో పొలాలను పండిస్తారు.

ఆవత్ () అంటే **వచ్చేది** అని అర్ధం. పూర్వం యంత్రాల సాంకేతికత లేనప్పుడు రైతులు తమ బంధువులను, స్నేహితులనూ పిలిచి అందరు ఒక్కటై పొలాల నూర్పిళ్ళు చేసేవారు. అతిధులు పొరుగూర్ల నుంచి లేదా దూర ప్రాంతాల నుంచి వచ్చేవారు. ఈ సంప్రదాయం కనుమరుగు అవ్వలేదు. అది ఇప్పటికి కొనసాగుతూనే ఉంది.

ఆవత్ పౌనిలో పాల్గోనే ప్రజలకు రోజుకు మూడు సార్లు సాంప్రదాయిక ఆహారం ఇస్తారు. ఆ సమూహంలో మెుత్తం సుమారు 20 మంది సభ్యుల వరకు ఉండి పంజాబీ డోలు వాయిద్యాలకు పాటలు పాడుతారు. సాంప్రదాయికమైన పంజాబీ దోహే అనే జానపద కవితలు పాడుతారు. ఈ మధ్య కాలంలో లౌడ్ స్పీకర్లలో కూడా పాడుతున్నారు.

అక్కడికి విచ్చేసిన అతిధులకు సాంప్రదాయిక ఆహారాలైన షాకర్ (వడ కట్టిన బెల్లం పాకం), నెయ్యి, కార ప్రసాదము, కీర్ అనే పాయసము, పాలు ఇస్తారు.

ఈ ఆవత్ పౌని కార్యక్రమాన్ని ఎక్కువ పొలం ఉన్న రైతులు, ఇంట్లో ఎవరైనా మరణించినప్పుడు గానీ, పశువులు మరణించినప్పుడు గానీ నిర్వహిస్తారు. ఓరకంగా ఇది తోటివారి సహాయం పొందే పద్ధతి.

## ఆవత్ పౌనిలో రకాలు
ఆవత్ పౌనిలో చాలా రకాలున్నాయి. వీటిని కొన్ని ప్రత్యేక సందర్భాల్లో కూడా చేస్తుంటారు.అవి:
* నూర్పుళ్ళ సమయంలో 
* ఇంటి కప్పు వేసుకునేటప్పుడు
* అంతకుముందే నూర్చిన తమ పంటను చుట్టాలకు, స్నేహితులకు చూపించుకునేప్పుడు
## దోహే

దోహే అనేది కవిత. దీనిని ఒక మనిషి పాడుతూ ఉంటాడు. అందులో కొంత భాగం:


* ఇంటి ఆవరణలో, నా ప్రేయసి తన జుట్టు ఆరబెట్టుకుంటోంది<br>
* ఎప్పటికో తను నన్ను చూడనిచ్చింది, ఓ తమ్ముడా, కానీ ఆ చూపు నన్ను మోసగించింది ''


ఆ చివరి లైను అందుకుని, ఇంకొకతను డప్పులు కొట్టుకుంటూ మిగిలిన పాట పాడతాడు. అలాగే పెద్ద పెట్టున నృత్యం చేసుకుంటూ తిరుగుతారు. ఈ పండుగ చేసుకునేటప్పుడు ఇలా పాటలు పాడుతూ, నాట్యం చేయడం వారి ఆనవాయితీ.

## మూలాలు

వర్గం:పంజాబీ సంస్కృతి
గుల్షన్ గ్రోవర్

**గుల్షన్ గ్రోవర్** (జననం సెప్టెంబరు 21, 1955) ప్రముఖ భారతీయ నటుడు. ఈయన దాదాపు 400 సినిమాల్లో నటించారు. బాలీవుడ్ నుంచి హాలీవుడ్ వెళ్ళి విజయం సాధించిన మొట్టమొదటి భారతీయ నటుడు గుల్షన్ గుల్షన్ ను బాలీవుడ్ లో "బాడ్ మేన్" అని కూడా అంటారు.
## సినిమాలు

## అవార్డులు

## ఇవి కూడ చూడండి
ఫిర్ కభీ

## మూలాలు


వర్గం:హిందీ సినిమా నటులు
వర్గం:1955 జననాలు
వరుణ్ ధావన్

thumb|వరుణ్ ధావన్
**వరుణ్ ధావన్** (జననం 24 ఏప్రిల్ 1987) బాలీవుడ్ కు చెందిన ప్రముఖ సినీనటుడు. దర్శకుడు డేవిడ్ ధావన్ కుమారుడు ఇతను. నాటిన్మం ట్రెంట్ విశ్వవిద్యాలయంలో బిజినెస్ మేనేజ్మెంట్ చదువుకున్నారు  వరుణ్. 2010లో మై నేమ్ ఈజ్ ఖాన్ సినిమాకు  కరణ్ జోహార్ దగ్గర  సహాయ దర్శకునిగా పనిచేశారు. 2012లో కరణ్ దర్శకత్వంలో స్టూడెంట్ ఆఫ్ ది ఇయర్ సినిమాతో హీరోగా తెరంగేట్రం చేశారు ఆయన. ఈ సినిమాకి ఫిలింఫేర్ బెస్ట్ మేల్ డెబ్యూ నామినేషన్ పొందారు వరుణ్

ఆ తరువాత హంప్టీ శర్మాకీ దుల్హనియా (2014), ఎబిసిడి2 (2015) వంటి సినిమాల్లో నటించారు. ఎబిసిడి2 సినిమా ప్రపంచం మొత్తం మీద 1 బిలియన్ వసూళ్ళు సాధించింది. శ్రీరాం రాఘవన్ దర్శకత్వం వహించిన బద్లాపూర్ (2015) సినిమాతో ఫిలింఫేర్ ఉత్తమ నటుడు పురస్కారానికి నామినేషన్ పొందడమే కాక, విమర్శకుల ప్రశంసలు కూడా అందుకొంది.

## జీవిత సంగ్రహం, కెరీర్

### తొలినాళ్ళ జీవితం, మొదటి సినిమా
ధావన్ పంజాబీ హిందూ కుటుంబంలో 24 ఏప్రిల్ 1987న జన్మించారు. ఆయన తండ్రి ప్రముఖ దర్శకుడు డేవిడ్ ధావన్, తల్లి కరుణ ధావన్ యుకె లోని నాటిన్మం ట్రెంట్ విశ్వవిద్యాలయంలో బిజినెస్ మేనేజ్మెంట్ చదువుకున్నారు. నటునిగా కెరీర్ అటుంచితే, ధావన్ మొదట మై నేమ్ ఈజ్ ఖాన్ (2010) సినిమాకు సహాయ దర్శకునిగా  పనిచేశారు వరుణ్.

## నటించిన పలు సినిమాలు

### టెలివిజన్

## డిస్కోగ్రఫీ

## మూలాలు

వర్గం:1987 జననాలు
వర్గం:జీవిస్తున్న ప్రజలు
వర్గం:హిందీ సినిమా నటులు
పంజాబ్ విద్యా వ్యవస్థ

2011 భారతదేశ గణాంకాల ప్రకారం పంజాబ్ లో అక్షరాస్యత 75.84 శాతం. ఇందులో మగవారిలో 80.44 శాతం కాగా ఆడవారిలో 70.73 శాతంగా ఉంది.  2015 గణాంకాల ప్రకారం పంజాబ్ లో 920 ఎంబీబీఎస్ సీట్లు, 1070 డెంటల్ సీట్లు ఉన్నాయి.  
అమృత్ సర్, ఫరీద్ కోట్, పటియాలాలో ప్రభుత్వ వైద్య కళాశాలలున్నాయి.

## విశ్వవిద్యాలయాలు

పంజాబ్ లో క్రింద పేర్కొన్న విధంగా ఉన్నత విద్యనందించే అనేక సంస్థలున్నాయి. ఈ సంస్థలు కళలు, సైన్సు, ఇంజనీరింగ్, న్యాయవిద్య, వ్యవసాయ విద్య, వ్యాపారం లాంటి అనేక రంగాలలో కోర్సులు అందిస్తున్నాయి. పంజాబ్ వ్యవసాయ విశ్వవిద్యాలయం 1960-70 లో హరిత విప్లవంలో తనవంతు కృషి సల్పింది.
### ప్రభుత్వ విశ్వవిద్యాలయాలు
* పంజాబ్ కేంద్రీయ విశ్వవిద్యాలయం, బటిండా
* పంజాబ్ విశ్వవిద్యాలయం, చండీఘర్
* బాబా ఫరీద్ ఆరోగ్య విశ్వవిద్యాలయం, ఫరీద్ కోట్
* గురునానక్ దేవ్ విశ్యవిద్యాలయం, అమృత్సర్
* పంజాబ్ వ్యవసాయ విశ్వవిద్యాలయం, లూధియానా
* ఐ.కె. గుజ్రాల్ పంజాబ్ సాంకేతిక విశ్వవిద్యాలయం, జలంధర్
* మహారాజా రంజిత్ సింగ్ రాష్ట్రీయ సాంకేతిక విశ్వవిద్యాలయం, బటిండా
* పంజాబీ విశ్వవిద్యాలయం, పాటియాలా
* గురు రవిదాస్ ఆయుర్వేద విశ్వవిద్యాలయం, హోషియాపూర్
* గురు అంగద్ దేవ్ పశువైద్య విశ్వవిద్యాలయం, లూధియానా
* రాజీవ్ గాంధీ జాతీయ న్యాయ విశ్వవిద్యాలయం, పాటియాలా

## పంజాబ్ లో చదివిన ప్రముఖులు
thumb|147x147px|మన్మోహన్ సింగ్
* భారత మాజీ ప్రధానమంత్రి మన్మోహన్ సింగ్ ఆక్స్ ఫర్డ్ లో చదవడానికి మునుపు చంఢీఘర్ లోని పంజాబ్ విశ్వవిద్యాలయంలో చదివాడు.
* ప్రముఖ జీవసాంకేతిక శాస్త్రవేత్త, నోబెల్ బహుమతి గ్రహీత అయిన హరగోవింద్ ఖురానా పంజాబ్ విశ్వవిద్యాలయంలో చదివాడు.
* బి.జె.పికి చెందిన ప్రముఖ నాయకురాలు సుష్మా స్వరాజ్ కూడా పంజాబ్ విశ్వవిద్యాలయంలో చదివింది.

## మూలాలు

వర్గం:పంజాబ్
గ్రాడ్యుయేట్ రికార్డ్ ఎగ్జామినేషన్

**గ్రాడ్యుయేట్ రికార్డ్ ఎగ్జామినేషన్** (**Graduate Record Examinations** - **GRE**) అనేది యునైటెడ్ స్టేట్స్ లో అత్యధిక గ్రాడ్యుయేట్ పాఠశాలల కొరకు ప్రవేశార్హత ప్రామాణిక పరీక్ష.  1949 లో ఎడ్యుకేషనల్ టెస్టింగ్ సర్వీస్ (ETS) చే సృష్టించబడి నిర్వహించబడుతుంది, ఈ పరీక్ష ఉచ్చరిత తార్కికం, పరిమాణాత్మక తార్కికం, విశ్లేషణాత్మక రచన, క్లిష్టమైన ఆలోచనా నైపుణ్యాలకు లక్ష్యాలు, ఇవి సుదీర్ఘకాలం కొనసాగుతాయి, ఇవి పూర్తిగా జీఆర్ఈ యొక్క వెలుపల ఏదైనా అధ్యయనం యొక్క నిర్దిష్ట రంగం మీద ఆధారపడి ఉండవు.

## మూలాలు

వర్గం:ప్రామాణికమైన పరీక్షలు
పరిణీతి చోప్రా

**పరిణీతి చోప్రా** (జననం 1987 అక్టోబరు 22  )ప్రముఖ బాలీవుడ్ నటి. ఎన్నో జాతీయ ఫిలిం అవార్డులు, ఫిలింఫేర్ అవార్డులు, నామినేషన్లు అందుకున్నారు. చాలా బ్రాండ్లకు, ఉత్పత్తులకు బ్రాండ్ అంబాసిడర్ గా ఉన్నారు పరిణీతి.

ముందు పెట్టుబడి బ్యాంకింగ్ లో కెరీర్ ఎంచుకోవాలని అనుకున్నారు  చోప్రా. కానీ వ్యాపారం,ఫైనాన్స్, ఎకనామిక్స్ లో మంచెష్టర్ బిజినెస్ స్కూల్ నుంచి ట్రిపుల్ హానర్స్ డిగ్రీ చేసిన తరువాత, 2009 లో ఆర్థిక మాంద్యం తరువాత భారతదేశానికి తిరిగి వచ్చేశారు ఆమె. ఇక్కడకు వచ్చాకా యశ్ రాజ్ ఫిలింస్ సంస్థలో పబ్లిక్ రిలేషన్స్ కన్సల్టెంట్ గా పనిచేశారు. ఆ తరువాత అదే సంస్థకు నటిగా కొనసాగేందుకు ఒప్పందం చేసుకున్నారు పరిణీతి. 2011లో లేడీస్ వర్సెస్ రికీ బహ్ల్ సినిమాతో నటిగా తెరంగేట్రం చేశారు. ఈ సినిమాలో ఆమె నటనకు ఫిలింఫేర్ ఉత్తమ నటి డెబ్యూ పురస్కారం, ఉత్తమ సహాయ నటి పురస్కారానికి నామినేషన్ పొందారు ఆయన.

2012లో ఆమె నటించిన ఇష్క్ జాదే సినిమా కమర్షియల్ గా విజయం సాధించడమే కాక, విమర్శకుల నుండి ప్రశంసలు కూడా  పొందింది. ఈ సినిమాలో ఈమె నటనకు జాతీయ ఫిలిం అవార్డు-స్పెషల్ మెన్షన్, ఫిలింఫేర్ ఉత్తమ నటి పురస్కారానికి నామినేషన్లు లభించాయి. ఆ తరువాత శుద్ధ్ దేశీ రోమాన్స్ (2013), హసీతో ఫసీ (2014)వంటి సినిమాల్లోని నటనకు కూడా మంచి ప్రశంసలు లభించాయి. ఈ సినిమాల్లోని నటనతో ఆమెకు నటిగా మంచి గుర్తింపు లభించింది.

## తొలినాళ్ళ జీవితం, ఉద్యోగం
alt=Manchester Business School: large, red-brick building with trees in front|thumb|మాంచెస్టర్ బిజినెస్ స్కూల్ నుండి బిజినెస్, ఫైనాన్స్, ఎకనామిక్స్ లో ట్రిపుల్ హానర్స్ డిగ్రీ చదివారు పరిణీతి
1987 అక్టోబరు 22   హర్యానాలోని అంబాలాలో పంజాబీ  హిందూ కుటుంబంలో జన్మించారు పరిణీతి. ఆమె తండ్రి పవన్ చోప్రా వ్యాపారవేత్త, అంబాలా కంటోన్మెంట్ లో భారత సైన్యానికి సరఫరాదారుగా పనిచేస్తున్నారు. ఆమె తల్లి రీనా చోప్రా. ఆమెకు ఇద్దరు సోదరులు శివాంగ్, సరజ్. ప్రముఖ బాలీవుడ్ నటి ప్రియాంకా చోప్రా, మీరా చోప్రా, మన్నారా చోప్రా ఈమెకు కజిన్స్. అంబాలా కంటోన్మెంట్ లోని కాన్వెంట్ ఆఫ్ జీసెస్ అండ్ మేరీ పాఠశాలలో ప్రాథమిక విద్యనభ్యసించారు ఆమె.  ది హిందూ పత్రికకు ఇచ్చిన ఇంటర్వ్యూలో పరిణీతి మాట్లాడుతూ తాను చిన్నప్పట్నుంచీ చాలా మంచి విద్యార్థిని అని, మంచి మార్కులు వస్తుండేవనీ, ఎప్పుడూ పెట్టుబడి బ్యాంకర్ కావాలని అనుకునేవారని వివరించారు. తన 17 ఏటన మాంచెస్టర్ బిజినెస్ స్కూల్ లో చదువుకునేందుకు లండన్ వెళ్ళిపోయారు. విశ్వవిద్యాలయంలో కొత్త విద్యార్థులకు ఓరియెంటేషన్ తరగతులు చెప్పేవారు ఆమె. చదువుకునేటప్పుడు మాంచెస్టర్ యునైటెడ్ ఫుట్ బాల్ క్లబ్ కు క్యాటరింగ్ శాఖకు టీం లీడర్ గా పార్ట్ టైం పని చేసేవారు.

## వివాహం
ఢిల్లీలోని ఇండియా గేట్ స‌మీపంలోని కపుర్తాలా హౌస్‌లో పరిణీతి చోప్రా ఎంగేజ్‌మెంట్‌ (నిశ్చితార్ధం) ఆప్‌ ఎంపీ రాఘవ్ చద్దాతో 2023 మే 13న జరిగింది. వీరి వివాహం సెప్టెంబరు 24న ఉదయపూర్‌లోని లీలా ప్యాలెస్‌లో జరిగింది. ఈ వివాహానికి ఢిల్లీ ముఖ్యమంత్రి అరవింద్ కేజ్రీవాల్, పంజాబ్ ముఖ్యమంత్రి భగవంత్ మాన్‌,  సానియా మీర్జా, హర్భజన్ సింగ్, మనీష్ మల్హోత్రా హాజరైయ్యారు. 

రాఘవ్ చద్దా,  పరిణీతి దంపతులకు 2025 అక్టోబరు 19న మగబిడ్డ‌ 'నీర్‌' జన్మించాడు.

## సినిమాలు

### టెలివిజన్

### డాక్యుమెంటరీ

## డిస్కోగ్రఫీ

## References

వర్గం:1988 జననాలు
వర్గం:జీవిస్తున్న ప్రజలు
వర్గం:భారత జాతీయ చలనచిత్ర పురస్కార విజేతలు
శ్రీరామేశ్వర కవులు

**శ్రీరామేశ్వర కవులు** పేరుతో **రావూరి శ్రీరాములు**, **ప్రతాప వేంకటేశ్వరులు** జంటగా కవిత్వం చెప్పారు. అవధానాలు కూడా చేశారు. వీరు మొదటిలో వేంకట రామకవులు పేరుతో జంటకవిత్వం చెప్పేవారు. తరువాత శ్రీరామేశ్వర కవులుగా పేరు మార్చుకొన్నారు. 
## రావూరి శ్రీరాములు
శ్రీరాములు 1891 లో వికృతి నామ సంవత్సర ఫాల్గుణ శుద్ధ షష్ఠి నాడు మన్నవ శేషగిరిరావు, రామమ్మ దంపతులకు గుంటూరు జిల్లా పెదనందిపాడు గ్రామంలో జన్మించాడు. ఇతడిని రావూరి వేంకటకృష్ణయ్య, చిన్నమాంబ దంపతులు దత్తతకు తీసుకున్నారు. ఇతడు తెనాలి సంస్కృత కళాశాలలో తన సహధ్యాయి అయిన ప్రతాప వేంకటేశ్వరులుతో కలిసి జంటగా కవిత్వం చెప్పాడు. ఇతడు పిన్నవయసులోనే 1923 అనగా దుర్మతి నామ సంవత్సర చైత్ర శుద్ధ తదియనాడు హఠాత్తుగా మరణించాడు.

## ప్రతాప వేంకటేశ్వరులు
thumb|right|ప్రతాప వేంకటేశ్వర్లు|175px
ఇతడు 1892 అనగా నందన నామ సంవత్సర శ్రావణ శుద్ధ దశమి నాడు మహాలక్ష్మమ్మ, కోటయ్యశాస్త్రి దంపతులకు గుంటూరు జిల్లా మన్నవ గ్రామంలో జన్మించాడు. ఇతడు తెనాలి సంస్కృత కళాశాలలో చదివి విద్వాన్ పట్టా పొందాడు. ఇతడు శ్రీరాములుతో కలిసి జంటగా చేసిన అవధానాలు కాక శ్రీరాములు మరణించిన తర్వాత కొంత కాలం అవధాన ప్రదర్శనం నిలిపివేసినా తరువాత అవధానాలు చేయడం ప్రారంభించాడు. ఇతడు ఒంటరిగా మన్నవ, కొత్తరెడ్డిపాలెం, చేబ్రోలు, చెఱుకుపల్లి, మధిర, రేమిడిచర్ల లలో శతావధానాలు, తెనాలి, ముత్తుకూరు, జగ్గయ్యపేట, రేమిడిచర్ల, తెట్టు, చుండూరు, మధిర మొదలైన చోట్ల అష్టావధానాలు చేశాడు. ఇతడు విజయవాడలో కొంతకాలం ఉద్యోగం చేశాడు. ఇతడికి కవికిశోర, అవధాన కంఠీరవ ఇత్యాది బిరుదులు, దుర్భా సుబ్రహ్మణ్యశాస్త్రి వంటి పండితులచే సువర్ణ ఘంటికా ప్రదానము వంటి సత్కారాలు జరిగాయి.

## జంట అవధానాలు
ఈ కవులిద్దరూ కలిసి 12 సంవత్సరాల పాటు అవధానాలు నిర్వహించారు. వీరు ఇనగల్లు, మొగలతుర్తి, పెంటపాడు, అత్తిలి, కొలకలూరు, భీమడోలు, గుండుగొలను, నెల్లూరు, బాపట్ల, గూడూరు, ఒంగోలు మొదలైన చోట్ల తమ అవధాన విద్యను ప్రదర్శించారు. వీరు నిర్వహించిన అవధానాలు పశ్చిమ గోదావరిజిల్లా, కృష్ణా, గుంటూరు, ప్రకాశం, నెల్లూరు, ఖమ్మం జిల్లాలకే పరిమితం కావడం వల్ల వీరికి తగిన ప్రచారం లభించలేదు. వీరు అవధానలలో పూరించిన పద్యాలను 1927లో ప్రతాప వేంకటేశ్వరులు అవధాన మంజరి అనే పేరుతో ప్రకటించాడు.  వీరు అవధానాలే కాక హనుమన్నక్షత్రమాల, వేణుగోపాలతారావళి, సారంగధర వంటి రచనలు కూడా చేశారు.

## అవధానాలలో పూరించిన కొన్ని పద్యాలు
* సమస్య:వికసించెన్ గమలంబు గోడను నిశావేళన్ విచిత్రంబుగన్
పూరణ:ఒక యబ్జానన ప్రక్కయింటి విటుపై నుత్సాహముం జెంది యె
ట్లిఁక వానిం గవయంగ నంచు నడిరేయిన్ బార్శ్వకుడ్యస్థలీ
నికటంబందున నిల్వగాంచి యత డెంతే భ్రాంతి నిట్లెంచుగా
వికసించెన్ గమలంబు గోడను నిశావేళన్ విచిత్రంబుగన్

* సమస్య: రతికై పిల్వగ నాత్మసోదరియె రారమ్మంచు మున్వచ్చెదాన్
పూరణ:అతిభక్తిన్ మనయగ్రజుండిటు శుభంబౌనంచుఁ గావింపగా
హితులున్ బంధువులున్ నుతించు నటులయ్యెన్ సత్యనారాయణ
వ్రత సంపూర్తి ప్రసాదమీయవలెనప్పా వేవేగరమ్మంచు హా
రతికై పిల్వగ నాత్మసోదరియె రారమ్మంచు మున్వచ్చెదాన్

* దత్తపది: నగరు - తగరు - తొగరు - వగరు అనే పదాలతో రామాయణార్థంలో పద్యం
పూరణ:నగరుల సౌరుమానె విపినమ్ములకున్ రఘురాము డేగుచో
తగరు మఱొక్క రీవిధము ధారుణిపాలన జేయనంచు కెం
దొగరుచి కన్గవన్ గన వినూతన బాష్పకణమ్ము లొల్క పెన్
వగ రుచిలేని వాక్సమితి వాకొనుచుండె నయోధ్య నెల్లరున్

## మూలాలు

వర్గం:జంటకవులు
వర్గం:అవధానులు
వర్గం:శతావధానులు
వర్గం:1891 జననాలు
వర్గం:1892 జననాలు
వర్గం:గుంటూరు జిల్లా కవులు
వర్గం:1923 మరణాలు
గుర్రాల వెంకట శేషు

thumb|గుర్రాల వెంకట శేషు
**గుర్రాల వెంకట శేషు** భారత జాతీయ కాంగ్రెస్ నాయకులు. ఆయన ఆంధ్రప్రదేశ్ మాజీ ముఖ్యమంత్రి మర్రి చెన్నారెడ్డి కేబినెట్‌లో మంత్రిగా పనిచేశారు. ఆయన రెండు పర్యాయాలు ఎమ్మెల్యేగా తన సేవలనందించారు.
## జీవిత విశేషాలు
ఆయన స్వగ్రామం టంగుటూరు మండలం జమ్ములపాలెం. ఆయన 1945లో జన్మించారు. ఆయన తండ్రి గుర్రాల వెంకటస్వామి.  తన ప్రాథమిక విద్యను ఒంగోలులోనే పూర్తి చేశారు. డిగ్రీ, పీజీ కావలి జవహర్‌ భారతి కళాశాలలో చేశారు. ఆంధ్రా యూనివర్శిటీలో మాస్టర్‌ ఆఫ్‌ కామర్స్‌ (ఎంకామ్‌) విద్యనభ్యసించారు. ఎంకాం పూర్తయిన తరువాత 1979లో ఒంగోలు వచ్చిన శేషు ఏబిఎం కళాశాల ఎదురుగా శాంతినికేతన్‌ ట్యుటోరియల్‌ సంస్థను స్థాపించి పేద విద్యార్థులకు విద్యను అందించారు. ఈయన వద్ద విద్యను అభ్యసించిన ఎంతోమంది విద్యార్థులు ఐఏఎస్‌లుగా, ఐపిఎస్‌లుగా, బ్యాంకు, పోలీసు అధికారులుగా, వివిధ శాఖలలో ఉన్నత పదవులను సాధించారు. ఒంగోలు మాజీ మున్సిపల్‌ ఛైర్మన్‌ మంత్రి శ్రీనివాసరావుకి జివి.శేషు రాజకీయ గురువు.
## రాజకీయ జీవితం
ఆయన 1977లో ఒంగోలు బ్లాక్‌ యువజన కాంగ్రెస్‌ అధ్యక్షులుగా బాధ్యతలు చేపట్టారు. 1989 శాసన సభ ఎన్నికలలో  తొలిసారిగా సంతనూతలపాడు శాసనసభ్యునిగా గెలిచిన శేషు అప్పటి ముుఖ్యమంత్రి డాక్టర్‌ మర్రి చెన్నారెడ్డి కేబినెట్‌లో పాడి పరిశ్రమ, జౌళి శాఖ, లిడ్‌ క్యాప్‌ మంత్రిగా బాధ్యతలను నిర్వర్తించారు. 1996-99 మధ్య కాలంలో వైఎస్‌ రాజశేఖర్‌రెడ్డి హయాంలో ప్రదేశ్‌ కాంగ్రెస్‌ కమిటీ ప్రధాన కార్యదర్శిగా శ్రీకాకుళం, విజయనగరం ఇన్‌ఛార్జిగా పనిచేశారు. 1994 ఎన్నికలలో సంతనూతలపాడు నియోజకవర్గ కాంగ్రెస్‌ పార్టీ ఎమ్మెల్యే అభ్యర్థిగా పోటీ చేసిన జివి శేషు సిపిఎం అభ్యర్థి తవనం చెంచయ్య చేతిలో ఓడిపోయారు. 1999లో జరిగిన ఎన్నికలలో సంతనూతలపాడు నియోజకవర్గం నుండి పోటీ చేసి, పాలపర్తి డేవిడ్‌రాజు చేతిలో ఓటమి చవిచూశారు. 2005-08 మధ్య కాలంలో ప్రకాశం జిల్లా కాంగ్రెస్‌ పార్టీ అధ్యక్షునిగా జివి శేషు మూడేళ్ళ పాటు పార్టీని నడిపించారు. తరువాత కాలేయంలో గడ్డలు ఏర్పడి జివి.శేషు అనారోగ్యం పాలవటంతో స్పందించిన ముఖ్యమంత్రి వైఎస్‌ రాజశేఖర్‌రెడ్డి వైద్య చికిత్సలకు సహకరించారు. తరువాత వైఎస్‌.రాజశేఖర్‌రెడ్డి జిల్లా స్థానిక సంస్థల ఎమ్మెల్సీగా జివి శేషుకు అవకాశం కల్పించారు. 2007-09 మధ్య కాలంలో స్థానిక సంస్థల ఎమ్మెల్సీగా శేషు పనిచేశారు. 2009 సాధారణ ఎన్నికలలో కొండపి అసెంబ్లీ ఎమ్మెల్యేగా ఎన్నికై, ప్రజలకు సేవలందించారు.

## వ్యక్తిగత జీవితం
ఆయన జూలై 23 2016 న మరణించారు. ఆయనకు భార్య, ఇద్దరు కుమారులు, ఇద్దరు కుమార్తెలు ఉన్నారు. ఆయన రాజకీయ వారసునిగా కుమారుడు డాక్టర్‌ రాజ్‌విమల్‌ ఉన్నారు.

## మూలాలు

## ఇతర లింకులు

వర్గం:1945 జననాలు
వర్గం:భారత జాతీయ కాంగ్రెస్ నాయకులు
వర్గం:2016 మరణాలు
వర్గం:ప్రకాశం జిల్లా రాజకీయ నాయకులు
వర్గం:ప్రకాశం జిల్లా నుండి ఎన్నికైన శాసన సభ్యులు
వర్గం:ప్రకాశం జిల్లాకు చెందిన రాష్ట్ర మంత్రులు
వర్గం:ఆంధ్రప్రదేశ్ శాసన సభ్యులు (2009)
సన్సార్‌పూర్

**సన్సాపూర్  భారతదేశ పంజాబ్ రాష్ట్రంలోని జలంధర్ (Sansarpur**, Jalandhar district) **జిల్లాకు చెందిన గ్రామం.**

## జనాభా వివరాలు
2001 భారత జనాభా గణన ప్రకారం   ఈ గ్రామ జనాభా 4061. మొత్తం జనాభాలో పురుషులు  51%, స్త్రీలు  49% ఉన్నారు. ఈ గ్రామ సరాసరి అక్షరాస్యత   75%. ఇది జాతీయ సరాసరి అక్షరాస్యత  59.5% కన్నా ఎక్కువ. పురుషుల అక్షరాస్యత  79%, స్త్రీల అక్షరాస్యత  71%. ఈ గ్రామంలొ 11 శాతం మంది ప్రజలు 6 యేండ్లకు తక్కువ వయసున్నవారే. 

## చరిత్ర
ఈ గ్రామం సుమారు 300 సంవత్సరాల పూర్వము నుండి గలది. ఆ కాలంలొ ఐదు కుటుంబాలు ఈ గ్రామానికి వచ్చారు. వారి కుటుంబీకులు "కులార్", కుంధి" గా పిలువబడుతున్నారు.

## క్రీడల్లో ప్రత్యేకత
భారతదేశంలోని ఏ ఇతర గ్రామంలో లేని ప్రత్యేకత ఈ గ్రామానికి ఉంది. అది అత్యధికంగా భారతదేశంలోని ఒలెంపిక్ క్రీడాకారులు ఈ గ్రాం వారే కావడం. ఈ గ్రామంలో 14 హాకి ఒలెంపిక్ క్రీడాకారులు ఇండియా, కెన్యా, కెనడా ఒలెంపిక్స్ లలో పాల్గొన్నారు. ఒక ఒలెంపిక్ లో ఈ గ్రామానికి చెందిన ఏడుగురు క్రీడాకారులు వివిధ దేశాలకు ప్రాతినిధ్యం వహించారు. వారిలో ఐదుగురు భారతదేశానికి, ఇద్దరు కెన్యా దేశానికి ప్రాతినిధ్యం వహించారు. ప్రస్తుతం భారత ప్రభుత్వం సరైన సహకారాన్నందించక పోవడాం మూలాన ఈ గ్రామం నుండి హాకీ క్రీడాకారులు తగ్గిపోయారు.

## గ్రామంలో ప్రముఖులు
ఈ గ్రామం నుండి అనేక మంది ప్రసిద్ధ భారతీయ హాకీ క్రీడాకారులున్నారు.:
* గుర్జిత్ సింగ్ కుల్లార్,(1958) ఆసియన్ క్రీడలు
* గురుదేవ్ సింగ్ కుల్లార్, ఒలెంపియన్ 
* ఉద్దమ్ సింగ్Kకుల్లార్, ఒలెంపియన్
* దర్శన్ సింగ్ (ఫీల్డ్ హాకీ), ఒలెంపియన్ 
* అజిత్ పాల్ సింగ్ కుల్లార్, ఒలెంపియన్ 
* కొలొనెల్ బల్బీర్ సింగ్ కుల్లార్, ఒలెంపియన్ 
* బల్బీర్ సింగ్ కుల్లార్, ఒలెంపియన్
* రాజు సంసార్‌పూరి, కౌన్సిలర్ లండన్ బోరో ఆఫ్ హిల్లింగ్‌టన్, జనరల్ సెక్రటరీ ఆఫ్ బ్రిటిష్ ఇండియన్ కౌన్సిలర్స్ అసోసియేషన్.

## మూలాలు

వర్గం:అమృత్ సర్ జిల్లా గ్రామాలు
బోనీ కపూర్

thumb|బోనీ కపూర్
**బోనీ కపూర్ ** (జననం 22 ఏప్రిల్ 1955) ప్రముఖ భారతీయ నిర్మాత. బాలీవుడ్ లో ఆయన నిర్మాణంలో చాలా సినిమాలు వచ్చాయి. మిస్టర్ ఇండియా, నో ఎంట్రీ, జుదాయీ, వాంటెడ్ వంటి బ్లాక్ బస్టర్ సినిమాలు తీశారు ఆయన. ప్రముఖ బాలీవుడ్ నటులు అనిల్ కపూర్, సంజయ్ కపూర్ ల పెద్ద అన్నగారు బోనీ. ఈయన కుమారుడు అర్జున్ కపూర్ ప్రస్తుతం బాలీవుడ్ లో ప్రముఖ హీరో.

## తొలినాళ్ళ జీవితం, వ్యక్తిగత జీవితం
22 ఏప్రిల్ 1955న ఉత్తర్ ప్రదేశ్ లోని మీరట్ లో పంజాబీ హిందూ  కుటుంబంలో జన్మించారు. బాలీవుడ్ ప్రముఖ నిర్మాత సురిందర్ కపూర్ పెద్ద కుమారుడు. బోనీ తమ్ముళ్ళు అనిల్ కపూర్, సంజయ్ కపూర్, కుమారుడు అర్జున్ బాలీవుడ్ లో నటులు. పాకిస్థానీ పంజాబ్ లోని పేష్వార్ వీరి కుటుంబం అసలు ఊరు. వీరి తండ్రి సురిందర్ కుటుంబం భారత విభజన సమయంలో అక్కడి నుంచి భారతదేశం వలస వచ్చారు.

బోనీ కపూర్ ముందు మోనా శౌరీ కపూర్ ను వివాహం చేసుకున్నారు. వీరికి ఇద్దరు పిల్లలు అర్జున్, అన్షులా. 2012లో ఇషాక్ జాదే సినిమాతో హీరోగా తెరంగేట్రం చేసి, మంచి విజయం సాధించారు. బర్నార్డ్ కళాశాలలో డిగ్రీ చదివి, ప్రస్తుతం అన్షులా గూగుల్ లో పనిచేస్తున్నారు. మోనాకు విడాకులిచ్చి, బోనీ 1996 జూన్ 2న ప్రముఖ నటి శ్రీదేవి ని వివాహం చేసుకున్నారు. వీరికి ఇద్దరు అమ్మాయిలు జాహ్నవి, ఖుషి.

## నిర్మాతగా కెరీర్
కెరీర్ మొదట్లో కపూర్ ప్రముఖ దర్శక నిర్మాత శక్తి సమంత వద్ద సహాయకునిగా పనిచేశారు. శేఖర్ కపూర్ దర్శకత్వంలో అనిల్ కపూర్, శ్రీదేవి ప్రధాన పాత్రధారులుగా, బోనీ నిర్మాణంలో వచ్చిన మిస్టర్ ఇండియా సినిమా ఆయన కెరీర్ లో ప్రఖ్యాతమైన సినిమాగా నిలిచింది. 1987లో విడుదలైన ఈ సినిమా ఆ సంవత్సరానికి రెండో అతిపెద్ద హిట్ అయింది. ఈ సినిమాలోని కొన్ని పాటలు చాలా ప్రఖ్యాతం అయ్యాయి. ఈ సినిమాలో అమ్రీష్ పురి డైలాగులు చాలా ప్రసిద్ధం ఈ సినిమాలో పురి పాత్రను బాలీవుడ్ లో ఉత్తమ విలన్లలో ఒకటిగా భావిస్తారు.
## సినిమాలు

## పురస్కారాలు

## References

వర్గం:1955 జననాలు
వర్గం:జీవిస్తున్న ప్రజలు